പുതുചരിത്രം കുറിച്ച് ഇന്ത്യ കൊവിഡ് വാക്സിന് വിതരണം 100 കോടി കടന്നു...9 മാസം കൊണ്ട് ദില്ലികൊവിഡ് വാക്സിന് വിതരണത്തില് പുതുചരിത്രം കുറിച്ച് ഇന്ത്യ. രാജ്യത്ത് വാക്സിന് വിതരണം നൂറ് കോടി കടന്നതായി സര്ക്കാര് അറിയിച്ചു. 9 മാസം കൊണ്ടാണ് 100 കോടി ഡോസ് എന്ന റെക്കോഡ് നേട്ടം ഇന്ത്യ കൈവരിച്ചത്.ചൈനയ്ക്ക് ശേഷം നൂറ് കോടി വാക്സിനേഷന് നേട്ടം സ്വന്തമാക്കുന്ന രണ്ടാമത്തെ രാജ്യമാണ് ഇന്ത്യ. 18 വയസിന് മുകളിലുള്ള 75 ശതമാനം പേര്ക്ക് ആദ്യ ഡോസും 31 ശതമാനം പേര്ക്ക് രണ്ട് ഡോസും നല്കിയിട്ടുണ്ടെന്ന് ആരോഗ്യ മന്ത്രാലയം വ്യക്തമാക്കി. ഉത്തര്പ്രദേശിലാണ് ഏറ്റവും കൂടുതല് പേര് വാക്സിന് സ്വീകരിച്ചത്. ഉത്തര്പ്രദേശ് കഴിഞ്ഞാല് ഏറ്റവും കൂടുതല് ഡോസുകള് നല്കിയ ആദ്യ അഞ്ച് സംസ്ഥാനങ്ങള് മഹാരാഷ്ട്ര, പശ്ചിമ ബംഗാള്, ഗുജറാത്ത്, മധ്യപ്രദേശ് എന്നിവയാണ്. നൂറ് കോടി വാക്സിന് പിന്നിട്ട സാഹചര്യത്തില് വലിയ പരിപാടികളാണ് സര്ക്കാര് ആസൂത്രണം ചെയ്തിരിക്കുന്നത്.ആഘോഷങ്ങളുടെ ഭാഗമായി ചെങ്കോട്ടയില് ദേശീയ പതാക ഉയര്ത്തും.1400 കിലോ ഭാരം വരുന്ന പതാകയാണ് ഉയര്ത്തുക. ട്രെയിനുകളിലും വിമാനങ്ങളിലും കപ്പലുകളില് വാക്സിനേഷന് നൂറ് കോടി കടന്നത് സംബന്ധിച്ചുള്ള അറിയിപ്പുകള് നല്കു. അതേസമയം ആരോഗ്യ പ്രവര്ത്തകരെ അഭിനന്ദിച്ച് പ്രധാനമന്ത്രി നരേന്ദ്ര മോദിയും രംഗത്തെത്തി. ഇന്ത്യ ചരിത്രം രചിച്ചു. 130 കോടി ഇന്ത്യക്കാരുടെയും ഇന്ത്യന് ശാസ്ത്രത്തിന്റെയും പരിശ്രമത്തിന്റെയും കൂട്ടായ മനോഭാവത്തിന്റെ യും വിജയത്തിന് നാം സാക്ഷ്യം വഹിക്കുന്നു. 100 കോടി പ്രതിരോധ കുത്തിവയ്പ്പുകള് മറികടന്നതിന് ഇന്ത്യയെ അഭിനന്ദിക്കുന്നു. നമ്മുടെ ഡോക്ടര്മാര്ക്കും നഴ്സുമാര്ക്കും ഈ നേട്ടം കൈവരിക്കാന് പ്രവര്ത്തിച്ച എല്ലാവര്ക്കും നന്ദി.,പ്രധാനമന്ത്രി ട്വീറ്റ് ചെയ്തു. അതേസമയം കഴിഞ്ഞ 24 മണിക്കൂറിനുള്ളില് 17 ,561 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,34,95 ,808 ആയി. ദേശീയ രോഗമുക്തി നിരക്ക് 98.15 . രോഗമുക്തി നിരക്ക് 2020 മാര്ച്ചിന് ശേഷമുള്ള ഏറ്റവും ഉയര്ന്ന തോതില് ആണ്.കേന്ദ്രസംസ്ഥാന സര്ക്കാരുകളുടെയും കേന്ദ്ര ഭരണ പ്രദേശങ്ങളുടെയും കൂട്ടായ ശ്രമഫലമായി, തുടര്ച്ചയായി 116ാം ദിവസവും പുതിയ പ്രതിദിന രോഗബാധിതരുടെ എണ്ണം 50,000ത്തില് താഴെയാണ്. കഴിഞ്ഞ 24 മണിക്കൂറില് ഇന്ത്യയില് പുതുതായി രോഗം സ്ഥിരീകരിച്ചത് 18,454 പേര്ക്കാണ്.ചികിത്സയില് ഉള്ളവരുടെ എണ്ണം 2 ലക്ഷത്തില് താഴെയായി തുടരുന്നു .നിലവില് രാജ്യത്തു ചികിത്സയിലുള്ളത്1,78,831പേരാണ് 2020 മാര്ച്ചിന് ശേഷമുള്ള ഏറ്റവും കുറഞ്ഞ സംഖ്യ. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.52 ശതമാനമാണ്.രാജ്യത്തെ പരിശോധനാ ശേഷി ഗണ്യമായി വര്ദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളില് 12,47,506 പരിശോധനകള് നടത്തി. ആകെ 59.57 കോടിയിലേറെ 59,57,42,218 പരിശോധനകളാണ് ഇതുവരെ നടത്തിയത്. പരിശോധനകള് വര്ധിപ്പിച്ചപ്പോള് പ്രതിവാര രോഗസ്ഥിരീകരണ നിരക്ക് നിലവില് 1.34 ശതമാനമാണ്. കഴിഞ്ഞ 118 ദിവസമായി ഇത് 3 ശതമാനത്തില് താഴെയാണ്.പ്രതിദിന രോഗസ്ഥിരീകരണ നിരക്ക് 1.48 ശതമാനമാണ്. കഴിഞ്ഞ 52 ദിവസമായി ഇത് 3 ശതമാനത്തില് താഴെയും, 135 ദിവസമായി 5 ശതമാനത്തില് താഴെയുമാണ്. നിലവില് കേന്ദ്രഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 103.5 കോടിയിലധികം 1,03,53,51,045 വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.10.85 കോടിയില് അധികം 10,85,69,250 കോവിഡ് വാക്സിന് ഡോസുകള് സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കല് ഇപ്പോഴും ലഭ്യമാണെന്നും കേന്ദ്രസര്ക്കാര് അറിയിച്ചു. ബ്ലൂ സാരി അണിഞ്ഞാല് ഇത്രയും സുന്ദരിയാകുമോ?.. വന് ലുക്ക് എന്ന് ആരാധകര്.. ആര്യയുടെ പുതിയ ഫോട്ടോഷൂട്ട് തിരിച്ചടി നല്കാന് സുധാകരന് മുന് സിപിഎം എംഎല്എ കോണ്ഗ്രസിലേക്ക്? ഒപ്പം ബിജെപി നേതാക്കളും? source: oneindia.com